# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

**2024. december 13-i nyilvános ülésére**

**TÁRGY:**

**Tematik Kábel Kft-vel együttműködési megállapodás megkötése a 2025. évi IBCC Horgászverseny megrendezésére**

**ELŐADÓ:**

**Druskoczi Tünde**

**polgármester**

**Tisztelt Képviselő-testület!**

Az IBCC versenyszervezési igazgatója, Csörgő Tamás kérelmezte, hogy a 2025. évi nemzetközi behúzós horgászversenyen Balatonberény településen az önkormányzat ismételten biztosítson 8 db helyszínt (8 csapat részére) a rendezvény lebonyolításához. A verseny 2025. 04.13-19. között kerülne megrendezésre. A korábbi években mindig volt balatonberényi helyszín a versenyen, 2024-ben a horgászcsapatok részére szintén 8 db helyszínt biztosított az önkormányzat, helyszínenként 90.000,-Ft (ÁFA mentes) díj ellenében.

A horgászoknak a verseny során nem kívánunk WC-t, illetve vizesblokkot biztosítani, áramvételi igényük pedig nincs. A verseny végén a keletkezett szemetet kötelességük eltakarítani. 2025-ben az előző évek helyszíneinek biztosítására tartanának igényt.

Tervezett 2025-es helyszínek:

1. **Balatonberény belterület 1238/21 hrsz. sétány előtt 2 db horgászhely,**
2. **Balatonberény belterület 1239/13 hrsz. Kísérleti partszakaszon lévő WC előtt 2 db horgászhely, Kikötőtől keletre 1 db horgászhely,**
3. **Balatonberény belterület 1240 hrsz. Napfény utca mögötti vékonyabb partszakaszon 3 db horgászhely.**

A szervezőknek valamennyi helyszínen biztosítaniuk kell mobil WC-vel az illemhely használatát.

A horgászhelyek bérleti díjaként a kérelmező ebben az évben a megküldött szerződéstervezet szerint bérleti díj ajánlatot nem tett.

Kérem, hogy a T. Képviselő-testület döntsön arról, hogy a 2025. évi verseny megrendezésére Balatonberényben kíván-e helyszínt biztosítani, ha igen, akkor milyen bérleti díj mellett.

1. **Határozati javaslat**

**Balatonberény Község Önkormányzata Képviselő-testületének…/2024.(XII.13.) határozata a Tematik Kábel Kft-vel megkötendő együttműködési megállapodásról**

1. Balatonberény Község Önkormányzat Képviselő-testülete a Tematik Kábel Kft-vel a 2025. április 13. és 2025. április 19. napja között megrendezendő International Balaton Carp Cup horgászverseny megrendezésére vonatkozó együttműködési megállapodást az előterjesztés szerinti tartalommal megköti azzal, hogy a területhasználat ellenértékét………..Ft/horgászhely összegben határozza meg.
2. A képviselő-testület felhatalmazza a polgármestert az együttműködési megállapodás aláírására.

Határidő: szerződéskötésre 8 nap

Felelős: Druskoczi Tünde polgármester

**/vagy**

1. **Határozati javaslat**

**Balatonberény Község Önkormányzata Képviselő-testületének…/2024.(XII.13.) határozata a Tematik Kábel Kft-vel megkötendő együttműködési megállapodásról**

Balatonberény Község Önkormányzat Képviselő-testülete a Tematik Kábel Kft kérelmét megismerte, megtárgyalta és úgy döntött, hogy 2025. évben Balatonberényben a horgászverseny megrendezésére nem kíván együttműködési megállapodást kötni.

Határidő: értesítésre 3 nap

Felelős: Druskoczi Tünde polgármester

Balatonberény, 2024. december 5.

Druskoczi Tünde sk.

polgármester