**SZT-**

**INGYENES HASZNÁLATI MEGÁLLAPODÁS**

**(**a továbbiakban: ***jelen megállapodás*)**

**TERVEZET**

amely létrejött egyrészről a **Magyar Állam,** mint tulajdonos képviseletében az állami vagyonról szóló 2007. évi CVI. törvény (a továbbiakban: ***Vtv.***) 17. § (1) bekezdés e) pontja alapján eljáró **Magyar Nemzeti Vagyonkezelő Zártkörűen működő Részvénytársaság** (rövidített név: MNV Zrt., székhely: 1133 Budapest, Pozsonyi út 56., adószám: 14077340-2-41, cégjegyzékszám: 01-10-045784, statisztikai számjel: 14077340-6420-114-01, képviseletében eljár: Szirják Imre műszaki vezető menedzser és Bokros Gabriella gazdasági menedzser (cégjegyzésre együttesen jogosultak), mint használatba adó (a továbbiakban: ***Használatba adó***, vagy ***MNV Zrt.***),

másrészről a Balatonberény Község Önkormányzata (székhely: 8649 Balatonberény, Kossuth tér 1. adószám:15731443-2-14, KSH statisztikai számjel: 15731443-8411-321-14, törzskönyvi azonosító száma: 731443, képviseletében eljár: Druskoczi Tünde polgármester, mint használó (a továbbiakban: ***Használó*** vagy ***Önkormányzat***)

(a továbbiakban együttesen: ***Felek***, külön-külön: ***Fél***) között, az alulírott napon és helyen az alábbi feltételekkel:

1. **Előzmények**
2. Felek rögzítik, hogy az állami vagyonról szóló 2007. évi CVI. törvény (a továbbiakban: **Vtv**.) 3. § (1) bekezdése értelmében a rábízott állami vagyon felett az államot megillető tulajdonosi jogok és kötelezettségek összességét, ha törvény vagy miniszteri rendelet eltérően nem rendelkezik, az MNV Zrt. gyakorolja.
3. Használó azzal a kéréssel fordult az MNV Zrt.-hez, hogy a Balatonberény Község Önkormányzata rendezési tervében szereplő, a Magyarország helyi önkormányzatairól szóló 2011. évi CLXXXXIX. tv. 13. § (1) bek. 1., 2. pontjaiban meghatározott feladatok ellátása érdekében közhasználatú zöldterület/közpark kialakítása és fenntartása céljából kívánja ingyenes használatba kapni a Balatonberény külterület 02/16 helyrajzi számú „kivett strandfürdő” megnevezésű 2430 m2 alapterületű, Natura 2000 és K-St-2 besorolású ingatlant a rajta található vízlejáró vasszerkezetével együtt.~~3 db építménnyel együtt.~~
4. A Felek rögzítik, hogy a nemzeti vagyonról szóló 2011. évi CXCVI. törvény (továbbiakban: **Nvt.**) 7. § (1) bekezdése értelmében a nemzeti vagyon alapvető rendeltetése a közfeladat ellátásának biztosítása.
5. Felek rögzítik, hogy az Nvt. 11. § (13) bekezdése alapján nemzeti vagyon ingyenesen kizárólag közfeladat ellátása céljából, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.
6. Az államháztartásról szóló 2011. évi CXCV. törvény (a továbbiakban: **Áht**.) 3/A.§ (1) bekezdése értelmében közfeladat a jogszabályban meghatározott állami vagy önkormányzati feladat.
7. A Használó kijelenti, hogy az Ingatlan használatba vétele Magyarország helyi önkormányzatairól szóló 2011. évi CLXXXIX. törvény 13. § (1) bekezdése 1., 2. pontja szerinti feladatok, (a továbbiakban: **Közfeladat**) megvalósítását szolgálja, ahhoz szükséges.
8. *településfejlesztés, településrendezés*
9. *településüzemeltetés*
10. Használó kijelenti, hogy a Jelen Megállapodás 1. pontjában meghatározott a Jelen Megállapodás 1. számú melléklete szerinti – a Jelen Megállapodás 1. pontjában részletesen meghatározott Ingatlant a Jelen Megállapodás hatálya alatt a Közfeladata ellátása érdekében fogja használni és a kijelölt terület teljes egészében szükséges a Közfeladat ellátásához. A Közfeladat ellátására és Használó e nyilatkozatára tekintettel Jelen Megállapodás megkötésére az Nvtv. 11. § (13) bekezdése alapján ingyenesen kerül sor.
11. Felek rögzítik, hogy a Használó az Áht. 3. § (1) bekezdése, valamint 3. § (3) bekezdés a) alpontja alapján az államháztartás önkormányzati alrendszerébe tartozik.
12. Nvtv. 11. § (17) bekezdés a) pontja alapján versenyeztetés mellőzésével kötik.
13. Felek rögzítik, hogy a Jelen Megállapodás jóváhagyásáról az MNV Zrt. vezérigazgatója ……/2024. VIG sz. határozatában döntött.

**A jelen megállapodás tárgya és célja**

1. A Felek rögzítik, hogy a Használatba adó használatba adja, a Használó használatba veszi az ingatlan-nyilvántartás szerint a Magyar Állam 1/1 arányú tulajdonát képező, az MNV Zrt. tulajdonosi joggyakorlása alatt álló Balatonberény település külterület 02/16 helyrajzi számon nyilvántartott, természetben a kivett strandfürdő megnevezésű ingatlant a rajta található, alább felsorolt ~~3 db~~ építménnyel együtt (a továbbiakban: **Ingatlan)** ~~a Balatonberény Község Önkormányzata rendezési tervében szereplő~~ **közhasználatú zöldterület/közpark**, közfeladatainak ellátása céljából.

* partvédelem 20 m?
* ~~Nádtetős pavilon 1 db~~
* Vízlejáró napozó vasszerkezete 1 db

**A használati jogviszony időtartama**

2. Felek kijelentik, hogy Jelen Megállapodást határozatlan időtartamra kötik.

**Birtokátruházás**

3. Felek rögzítik, hogy Használatba adó **az Ingatlan** birtokát a Használó részére a Jelen Megállapodás létrejövetelét követően, a Felek által előre egyeztetett időpontban ruházza át.

4. Felek az **Ingatlan**birtokátruházásáról birtokátruházási jegyzőkönyvet vesznek fel, amely tartalmazza különösen: a birtokátruházás tényét, helyét-időpontját, az Ingatlan állagát, fényképmelléklettel (a továbbiakban: Birtokátruházási Jegyzőkönyv). A Használó a Birtokátruházási Jegyzőkönyv aláírásával az abban rögzített állapot szerinti birtokátruházás tényét elismeri.

5. A Használatba adó az Ingatlan birtokát a Használó által megtekintett állapotban ruházza át a Használó részére.

**Jelen Megállapodás megszűnése**

6. A Jelen Megállapodás megszűnik:

1. a Közfeladat Használó általi ellátásának – illetve magának a Közfeladatnak - megszűnésével,
2. Jelen Megállapodás közös megegyezéssel történő megszüntetésével,
3. a Ptk. 6:359. § (4) bekezdésében, valamint a Jelen Megállapodásban foglaltak szerinti, azonnali hatályú felmondás esetén,
4. a Használó jogutód nélküli megszűnésével,
5. ha a Használatba adó az Nvtv. 11. § (12) bekezdésében meghatározott esetben azonnali hatállyal felmondja,
6. amennyiben az Ingatlan Használó vagyonkezelésébe kerül,
7. Használatba adó általi, Ptk. 6:359.§ (2) bekezdése szerinti rendes felmondással, amely esetben a felmondási idő 15 nap,

7. A Használatba adó a Jelen Megállapodást, kártalanítás nélkül, azonnali hatállyal felmondhatja, ha:

1. a Használó az Ingatlanon kárt okoz vagy magatartása közvetlenül károkozással fenyeget;
2. a Használó jogszabályból vagy a Jelen Megállapodásból eredő lényeges kötelezettségét felróható módon megszegi;
3. a Használó az állami vagyon hasznosítására irányuló korábbi - három évnél nem régebben lezárult - eljárásban hamis adatot szolgáltatott, és ezért az eljárásból kizárták;
4. a Használó a Használattal érintett területet nem Közfeladat ellátása céljából használja;
5. egyéb, a Jelen Megállapodásban, illetve a Vtv. 25. § (1) bekezdésében meghatározott esetekben.

8. Használó tudomásul veszi, hogy a Jelen Megállapodást Használatba adó kártalanítás nélkül és azonnali hatállyal felmondhatja, ha az Ingatlan használatában részt vevő bármely – a Használatba adóval közvetlen vagy közvetett módon jogviszonyban álló harmadik fél – szervezet a Jelen Megállapodás megkötését követően beállott körülmény folytán már nem minősül az Nvtv. szerinti átlátható szervezetnek. Az Nvtv. 3. § (1) bekezdés 1. pontja szerint átlátható szervezet tulajdonosi szerkezetében a 3. § (1) bekezdés 1. pontjától eltérő változást a Használó és harmadik személy közötti szerződésben a Használót megillető rendkívüli felmondási okként rögzíteni kell.

9. Használó tudomásul veszi, hogy a Használatba adó a rendes felmondás jogát olyan módon is gyakorolhatja, hogy az Ingatlant értékesítési céllal meghirdeti versenyeztetési eljárásban (továbbiakban: Versenyeztetés Útján Történő Értékesítés). Ez esetben a Jelen Megállapodás felmondásának napja az adott vagyonelem Versenyeztetés Útján Történő Értékesítésre meghirdetésének napja. A Használatba adó az Ingatlan(ok) Versenyeztetés Útján Történő Értékesítésre történt meghirdetéséről haladéktalanul és rövid úton (e-mailen) értesíti a Használó Jelen Megállapodásban rögzített kapcsolattartóját a Jelen Megállapodásban rögzített e-mail címen. Használó a felmondás ilyen módon történő gyakorolhatóságát Jelen Megállapodás aláírásával kifejezetten elfogadja, a felmondás gyakorlása esetén pedig semmilyen további igényt, jogot nem érvényesít a Használatba adóval, illetve a Magyar Állammal szemben (ideértve az általa esetlegesen, az Ingatlan vonatkozásában végzett beruházás megtérítésének kérdését is), arról kifejezetten lemond.

10. Az Ingatlanhasználata során a Használó által a Használatba adónak vagy harmadik személynek okozott károkért a Használó felel.

1. Használó tudomásul veszi, hogy amennyiben a Jelen Megállapodás megszűnik köteles a Jelen Megállapodás megszűnését követő 30 napon belül az Ingatlana birtokátruházáskor fennálló állapotnak megfelelően visszaadni. A jelen pont szerinti munkálatokkal kapcsolatos költségek, díjak a Használót terhelik.
2. A Használó tudomásul veszi, hogy a Jelen Megállapodás MNV Zrt. általi felmondása az MNV Zrt. számára elegendő jogcím a Jelen Megállapodás alapján átadott Használattal érintett terület birtokba vételére, és ahhoz az MNV Zrt.-nek nem szükséges beszereznie semmilyen egyéb hatósági, bírósági vagy más határozatot, döntést vagy értesítést. Használó Jelen Megállapodás aláírásával kifejezetten kijelenti, hogy az MNV Zrt. számára ezen pontban biztosított birtokba lépési lehetőséget nem tekinti birtokháborításnak. Használó hozzájárul ahhoz, hogy ezen pontban foglaltak szerinti birtokba lépés során az MNV Zrt. minden jogszabályok által nem tiltott és rendelkezésére álló eszközt igénybe vegyen.
3. Felek megállapodnak abban, hogy amennyiben a Használó a Jelen Megállapodás bármely okból történő megszűnését követően nem hajlandó az Ingatlan birtokát az MNV Zrt.-re átruházni és azt tovább használja a Jelen Megállapodás megszűnése napjától köteles Használatba adó jogosult minden megkezdett késedelmes napra nettó 50.000.- Ft+ ÁFA, azaz **bruttó 63.500, -** Ft-nak azaz Hatvanháromezer-ötszáz Forintnak megfelelő összegű használati díjat fizetni havi számlázással, valamint a Használót terheli az ezen időszakra jutó közüzemi és egyéb költség, melyet – az MNV Zrt. által kiállított számla kiállításától számított 20 napon belül – az MNV Zrt. Magyar Államkincstárnál vezetett 10032000-01457522-00000000 számú bankszámlájára köteles átutalni, valamint az Ingatlanesetleges károsodásából eredő valamennyi felelősség őt terheli. A használati díjjal és a közüzemi költségekkel kapcsolatosan az általános forgalmi adóról szóló 2007. évi CXXVII. törvény 58. § alapján a Felek határozott időre szóló elszámolásban állapodnak meg, az elszámolási időszak egy naptári hónap. A közüzemi díjak azon hónapra eső használati díjnak a 2007. évi CXXVII. törvény 70. § (1) bekezdés b) pontja szerinti járulékos költségét képezik, amely hónapban a használó annak megfizetésére kötelezett.

Amennyiben a Használó a jelen pontban, valamint a 16. pontban meghatározott fizetési kötelezettségével késedelembe esik, köteles a késedelem minden napjára a késedelemmel érintett naptári félév első napján érvényes jegybanki alapkamat nyolc százalékponttal növelt mérték szerinti összegét késedelmi kamat jogcímen Használatba adó részére megfizetni. A Felek kifejezetten megállapodnak továbbá abban, hogy a Használó fizetési késedelme esetén, a késedelmi kamaton túl köteles az Használatba adó a követelése behajtásával kapcsolatos költségei fedezésére negyven eurónak megfelelő – a Magyar Nemzeti Bank késedelmi kamatfizetési kötelezettség kezdőnapján érvényes hivatalos deviza-árfolyama alapján meghatározott – forintösszeget is megfizetni. Amennyiben Jelen Megállapodás megszűnése az Ingatlan(ok) Versenyeztetés Útján Történő Értékesítése miatt történt, a Használó köteles továbbá az árverési vevő Magyar Állammal, illetve az MNV Zrt-vel szemben a támasztott – a birtokba adás csúszása, illetve elmaradása miatt felmerülő - valamennyi igényéért helytállni.

1. Használó tudomásul veszi és kifejezetten ki is jelenti jelen Megállapodás aláírásával, hogy az MNV Zrt. felmondás kapcsán az MNV Zrt. szerződés-megszüntetéssel és birtokbavételi szándékkal megtett cselekményei semmilyen körülmények között nem minősülnek a Ptk. szerinti „tilos önhatalomnak”, így jelen, Ptk. 6:8. § (3) bekezdése szerinti kifejezett jognyilatkozatával visszavonhatatlanul le is mond azon jogáról (a továbbiakban: **Joglemondás**), hogy Ptk. 5:5.- 5:8. §§-aiban nevesített jegyzői/közigazgatási bírósági birtokvédelmi eljárást (a továbbiakban: **Birtokvédelem**) indítson az MNV Zrt-vel szemben. Ezen Joglemondás jelen Megállapodás Szerződő Felek által történő aláírásával létrejön, érvényes és hatályos, mind az MNV Zrt. felmondása keltezését megelőzően, mind annak keletkezésekor, valamint a felmondás időtartama alatt és azt követően is.

Amennyiben a Használó jelen Joglemondását megsértve mégis Birtokvédelmet kezdeményezne az MNV Zrt-vel szemben, úgy Használó Jelen Megállapodás aláírásával már most előzetesen hozzájárul ahhoz, hogy az MNV Zrt-nek a megindított bírósági/jegyzői vagy más eljárás (a továbbiakban: **Jogtalan eljárás**) azonnali, Használó részére költség/díj stb. megtérítése nélküli megszüntetése/kérelem elutasítása iránti kérelmét az eljáró bíróság/jegyző teljesítse. Az MNV Zrt. a Használó ezen előzetes hozzájárulására feltétel nélkül és bármikor hivatkozhat a Jogtalan eljárás során.

**Felek jogai és kötelezettségei**

1. Az Ingatlanátadására a Jelen Megállapodás Előzmények részében meghatározott **Közfeladat** ellátása okán az Nvtv. 11. § (13) bekezdése alapján ingyenesen kerül sor. Használó kijelenti, hogy az Ingatlanteljes egészében szükséges a Közfeladat ellátásához.
2. Az ingyenes használatba adás a 2007. évi CXXVII. törvény 14. § (1) alapján ellenérték fejében történő szolgáltatásnyújtásnak minősül, feltéve, ha az Ingatlan megszerzésével kapcsolatosan az MNV Zrt-t adólevonási jog illette meg, illetve adólevonási jog illette meg az Ingatlanvégzett beruházások, felújítások után. Amennyiben az ingyenes bérbeadás után felmerül áfa fizetési kötelezettség, azt a Használó számla ellenében megtéríti az MNV Zrt. részére, az MNV Zrt. Magyar Államkincstárnál vezetett 10032000-01457522 számú számlaszámára való átutalással a számla kiállításától számított 20 napon belül. Az elszámolási időszak egy naptári év. Az Adó alapja 0 Ft/év az Ingatlan*.* Az MNV Zrt. a számlát minden évben előre, tárgyév április 30-ig állítja ki a Használó részére. Az adó összege a hatályos áfa tv. alapján kerül kiszámításra.
3. Felek megállapodnak, hogy a Jelen Megállapodás fennállása idején az Ingatlantekintetében mindennemű költséget, veszélyt és kárt a Használó viseli.
4. Használó köteles az Ingatlan értékét megőrizni, azok állagának megóvásáról, karbantartásáról, működtetéséről gondoskodni. Az Ingatlan(oka)t rendeltetésének, Jelen Megállapodásnak, valamint a rendes gazdálkodás szabályainak megfelelően, a közvagyont használó személytől elvárható gondossággal birtokolhatja, használhatja.

**Beruházás végzése az Ingatlanon**

1. Használó tudomásul veszi, hogy az Ingatlanon esetlegesen elvégzendő átalakítási, felújítási, korszerűsítési, bontási és egyéb beruházási munka elvégzéséhez köteles az MNV Zrt.-hez intézett kérelemben előzetes írásbeli engedélyt kérni, amelyhez csatolnia kell a munkálatok tételes költségvetését, valamint kellő részletességű műszaki leírást, tervdokumentációt. Hatósági engedélyezést igénylő munkák esetén a kivitelezés megkezdéséhez szükséges tulajdonosi hozzájárulás feltétele a jogerős építési engedélyek bemutatása. A munkálatok megkezdését megelőzően az Ingatlan állapotát fényképekkel kiegészített állapot felvételi jegyzőkönyvvel kell igazolni.
2. Felek megállapodnak abban, hogy életveszély, balesetveszély elhárítását szolgáló felújítási munkálatokat, amelyek elhárítására hatósági kötelezés került kibocsátásra, Használó az MNV Zrt. előzetes engedélye nélkül is elvégezheti, amelyről utólagosan haladéktalanul köteles MNV Zrt.-t tájékoztatni.
3. Felek rögzítik továbbá, hogy amennyiben a Használó az MNV Zrt. írásos engedélye nélkül végez felújítási (kivéve a jelen Megállapodás 19. pontjában foglaltakat, valamint a hatósági kötelezés alapján elvégzendő munkálatokat), korszerűsítési, beruházási, egyéb munkálatokat, úgy az MNV Zrt. ezen esetekben az eredeti állapot helyreállítását – megfelelő határidő kitűzésével – követelheti. A határidő eredménytelen leteltét követően ezen helyreállító munkákat Használó költségére elvégeztetheti.
4. A jelen Megállapodás 20. pontja alá tartozó esetekben, ha az MNV Zrt. az eredeti állapot visszaállítását nem írja elő a Használónak, Használó elismeri, hogy az általa végrehajtott beruházás és felújítás a Magyar Állam kizárólagos tulajdonát képezik, azok ellenértékére, felszerelésük, beépítésük költségeire nem tart igényt, és kötelezettséget vállal ezek Ingatlanban hagyására annak - bármilyen okból történő - elhagyása esetén. A Felek kifejezetten kijelentik, hogy a Használó által végrehajtott változtatásokra nem alkalmazhatóak a ráépítés szabályai, azaz azok különösen sem osztott tulajdon, sem osztatlan közös tulajdon létrejöttét nem eredményezhetik.
5. Használó a 18. pont szerinti engedély iránti kérelméhez köteles csatolni a beruházás, bontás tételes árazott költségvetését, illetőleg kellő részletességű műszaki leírást,tervdokumentációt. A kérelemben meg kell jelölni különösen az Ingatlanon végezni kívánt tevékenységet, funkcióváltást, annak indokait, a megvalósítás tervezett módját és idejét. Az írásbeli engedély tartalmazza az elvégzendő beruházás elszámolásának módját is. A kérelemben foglaltakról az MNV Zrt. a kézhezvételt követő 30 napon belül nyilatkozik azzal, hogy a határidőbe nem számít bele a Használóhoz intézett hiánypótlási felhívás kiadása és annak teljesítése között eltelt idő.
6. Hatósági engedélyezést igénylő munkák esetén a kivitelezés megkezdéshez szükséges 18. pont szerinti engedély feltétele a jogerős építési engedély bemutatása. A beruházás megkezdését megelőzően a beruházással érintett felépítmények állapotát fényképekkel kiegészített állapot-felvételi jegyzőkönyvben kell rögzíteni.
7. Használó köteles az MNV Zrt. által előzetesen jóváhagyott felújítási, átalakítási, beruházási munkákról - az azokat alátámasztó számlák, bizonylatok másolatainak becsatolásával - megvalósulási dokumentációt készíteni és annak végleges változatából két példányt az MNV Zrt. részére megküldeni.
8. A Felek megállapodnak abban, hogy Használó a jelen Megállapodásban rögzített feltételek teljesülése esetén is kizárólag saját felelősségére és költségére végezhet az Ingatlan értéknövelő és/vagy egyéb beruházást, annak MNV Zrt, vagy a Magyar Állam bármely képviselője általi megtérítésére semmilyen jogcímen, módon és mértékben nem jogosult.
9. Használó tevékenységét a jelen Megállapodás hatályának fennállása alatt folyamatosan, a rá vonatkozó jogszabályi és hatósági előírások szerint köteles végezni. Használó felelős minden kárért és zavarásért a használat során, amelyet alkalmazottai, illetve a hozzájárulásával az Ingatlanon tartózkodó személyek okoznak.
10. Használó az Ingatlan használata során köteles betartani a környezet-, munka- és tűzvédelmi és egyéb vonatkozó előírásokat. Ezen szabályok megszegéséből eredő károkért kizárólag Használó felel.

1. Használó minden esetben köteles betartani az Ingatlanra vonatkozó jogszabályokat, szabványokat, hatósági, szakhatósági, műszaki, az állagmegóvásra vonatkozó előírásokat.
2. Használó az adatváltozás bekövetkeztétől számított 8 napon belül köteles írásban bejelenteni az MNV Zrt. részére, ha bármely, a Jelen Megállapodás szempontjából releváns adatában változás következik be.

1. Az MNV Zrt. az állami vagyonnal való gazdálkodásról szóló 254/2007. (X.4.) Korm. rendelet (továbbiakban: **Vhr**.) VI. fejezetében, valamint az MNV Zrt. mindenkor hatályos Tulajdonosi Ellenőrzési Szabályzatában foglaltak figyelembevételével tulajdonosi ellenőrzést jogosult tartani. Használó köteles tűrni, hogy az őt megillető jogok gyakorlását, az állami vagyon kezelésének célszerűségét és szabályszerűségét az MNV Zrt. ellenőrizze. Felek a Vhr. 20. § (1) bekezdése alapján a tulajdonosi ellenőrzés eljárásrendjét, a Jelen Megállapodás részének tekintik. Az MNV Zrt. mindenkor hatályos Tulajdonosi Ellenőrzési Szabályzata az MNV Zrt. honlapján- www.mnv. hu - elérhető.
2. Használó kijelenti, hogy az adózás rendjéről szóló 2017. évi CL törvény 260. §-a szerinti köztartozásmentes adózói adatbázis alapján köztartozásmentes adózónak minősül.
3. Az MNV Zrt. jogosult ellenőrizni az Ingatlannaka Használó által a számára előírt Közfeladat ellátása érdekében és a Közfeladat ellátásához szükséges mértékben történő használatát. Felek megállapodnak abban, hogy amennyiben megállapítást nyer, hogy a Használó az Ingatlant nem a Közfeladat ellátására használja, az súlyos szerződésszegésnek minősül, és a Jelen Megállapodás MNV Zrt. által történő felmondásnak van helye.
4. Használó Jelen Megállapodás aláírásával vállalja, hogy a vonatkozó jogszabályban előírt beszámolási, nyilvántartási és adatszolgáltatási kötelezettségeit teljesíti és a Jelen Megállapodással részére átengedett nemzeti vagyont a Jelen Megállapodás előírásainak, megfelelően használja.
5. Használó köteles a Vhr. 14. § (1) bekezdésében foglaltak értelmében a vagyonnyilvántartás hiteles vezetése és az MNV Zrt. beszámoló-készítési kötelezettségének megalapozottsága érdekében a Jelen Megállapodás szerinti adatszolgáltatási kötelezettségének eleget tenni.
6. Használó Jelen Megállapodás aláírásával nyilatkozik arról, hogy az MNV Zrt. Vagyon-nyilvántartási szabályzatát - amely az MNV Zrt honlapján hatályos formájában megtalálható - megismerte, az abban foglaltakat magára nézve kötelezőnek fogadja el.
7. Használó az Ingatlant harmadik személy használatába kizárólag a Közfeladat ellátása érdekében a Közfeladat ellátáshoz szükséges mértékben adhatja, az üzemeltetést kizárólag saját maga, vagy pedig az erre a célra létrehozott saját tulajdonú gazdasági társasága útján végezheti, azt más harmadik személynek nem engedheti át.
8. Az Ingatlanhasználata, üzemeltetése során Használó által harmadik személynek okozott károkért Használó felel.
9. Használó a Jelen Megállapodás időtartama alatt haladéktalanul tájékoztatni köteles az MNV Zrt.-t az Ingatlan(ok) megrongálódásáról.
10. A Használó az Ingatlantnem idegenítheti el, használati joggal, szolgalmi joggal vagy más dologi joggal nem terhelheti meg, biztosítékul nem adhatja. Felek megterhelés alatt különösen, de nem kizárólagosan a zálogjog, haszonélvezeti jog és földhasználati jog (osztott tulajdon) alapítását értik. Használó az Ingatlan(oka)t alhasználatba nem adhatja.
11. Felek megállapodnak, hogy - a Jelen Megállapodás eltérő rendelkezése hiányában - a Jelen Megállapodás fennállása idején az Ingatlan tekintetében minden felmerült költséget, veszélyt és kárt a Használó visel.
12. Használó Jelen Megállapodás aláírásával kifejezetten nyilatkozik arról és kötelezettséget vállal arra, hogy Jelen Megállapodás hatályának fennállása alatt az Ingatlanonkörnyezetkárosító tevékenységet sem ő, sem vele bármilyen jogviszonyban álló harmadik személy nem folytat. Amennyiben ennek ellenére az IngatlanJelen Megállapodás hatályának fennállása alatt környezeti károsodást szenved, Használó, köteles a kármentesítést a károsodásról való tudomásszerzését követően haladéktalanul, saját költségén elvégezni vagy elvégeztetni, egyidejűleg a károsodás tényéről és a megtett intézkedésekről az MNV Zrt.-t írásban értesíteni. Használó felel a károsodástól mentes környezeti állapot megőrzéséért.
13. A Használatba adó közüzemi szolgáltatást a Használó részére nem biztosít.
14. Használó tudomásul veszi, hogy az Ingatlanra a Használatba adó felelőségbiztosítással rendelkezik.
15. A Használattal érintett terület használata nem zavarhatja környezetének képét, és a környezetében lakók nyugalmát. A Használó köteles megtenni minden olyan intézkedést, amely a közrend, köznyugalom és közerkölcs védelme érdekében szükséges.
16. Használó kijelenti, hogy az Nvtv. 3.§ (1) bekezdés 1. a) af) alpontja szerint átlátható szervezetnek minősül, erre való tekintettel, az Nvtv. 11.§ (10) bekezdésében foglaltak alapján, jogosult a Jelen Megállapodás megkötésére.
17. A Használó kijelenti, hogy:

* állami vagyon hasznosítására irányuló korábbi - három évnél nem régebben lezárult – eljárásban nem szolgáltatott hamis adatot.

1. Használó kijelenti, hogy vele szemben nem állnak fenn a Vtv. 25. §-ának (1) illetve 25/A §-ának (1) bekezdésében foglalt, a Jelen Megállapodás megkötését kizáró feltételek.
2. Használó tudomással bír arról, hogy amennyiben vele szemben valamely kizáró ok a Jelen Megállapodás időtartama alatt merül fel, köteles arról haladéktalanul, írásban értesíteni a Használatba adót.
3. Felek megállapodnak abban, hogy a Jelen Megállapodás bármely pontjának érvénytelensége nem hat ki Jelen Megállapodás egészére, az nem érinti Jelen Megállapodás egyéb rendelkezéseinek érvényességét, kivéve, ha a Felek az érintett rendelkezések nélkül a Jelen Megállapodást nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
4. Felek megállapodnak, hogy Jelen Megállapodást csak írásban, Jelen Megállapodással azonos formai szabályok szerint módosíthatják, a szóbeli vagy ráutaló magatartással történő módosítás lehetőségét kizárják.
5. Kapcsolattartó az MNV Zrt részéről:

Név: ……………………………………………...…….

Telefonos elérhetőség: …………………………………

E-mail cím: …………………………………………….

Kapcsolattartó a Használó részéről:

Név: Druskoczi Tünde polgármester

Telefonos elérhetőség: 30/ 797-5637

E-mail cím: polgarmester@balatonbereny.hu

Amennyiben a kapcsolattartásra kijelölt személyek személyében változás következik be, úgy a Felek az új kapcsolattartó személyéről haladéktalanul írásban, tértivevényes levélben tájékoztatják egymást.

1. A Felek rögzítik, hogy a jelen Megállapodással kapcsolatos dokumentumok kézbesítésére az alábbi vélelmet alkalmazzák: A jelen Megállapodással kapcsolatos postai küldeményeket kézbesítettnek kell tekinteni az 52. pontban foglalt kapcsolattartók nevére és címére megfelelően címzett, elsőbbségi küldeménykét igazolt módon postára adott postai küldemény postára adását követő 5. munkanapon.
2. Felek rögzítik, hogy a jelen Megállapodás időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.
3. Felek rögzítik továbbá, hogy a jelen Megállapodásba foglalt együttműködés során személyes adatokat csak és kizárólag a jelen Megállapodás teljesítéséhez szükséges mértékben kezelnek a másik Fél munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat az Infotv. keretei között teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
4. Felek egybehangzóan rögzítik, hogy a GDPR 5. cikk (1) bekezdés b) pontja továbbá a GDPR 6. cikk (1) bekezdés a), c) és e) alpontja alapján kifejezetten jogszerűnek tekintik mindazon személyes adataiknak a másik Fél általi kezelését, amely célból és mértékben ez az adatkezelés a jelen Megállapodás teljesítéséhez a másik Félnek szükséges.
5. A Jelen Megállapodásban nem szabályozott kérdésekben az Nvtv., a Vtv., Vhr., valamint a Polgári Törvénykönyvről szóló 2013. évi V. törvény és egyéb vonatkozó jogszabályok mindenkor hatályos rendelkezései irányadóak.

Jelen Megállapodás mindkét Fél általi aláírása napján lép éltbe. Amennyiben a két aláírás nem ugyanarra a dátumra esik, úgy a Jelen Megállapodás létrejövetele az utolsó aláírás dátuma lesz.

Felek a Jelen Megállapodást, mint akaratukkal mindenben megegyezőt jóváhagyólag 4 példányban írják alá, melyből 2 példány a Használatba adót, 2 példány pedig a Használót illeti meg.

|  |  |
| --- | --- |
| …, 2024. | …, 2024. |

|  |  |  |
| --- | --- | --- |
| **…………………………..** | **…………………………..** | **………………………….** |
| **Szirják Imre**  **műszaki vezető menedzser** | **Bokros Gabriella**  **gazdasági menedzser** | **Druskoczi Tünde**  **polgármester** |
| a **Magyar Állam** képviseletében eljáró  **MNV Zrt., mint**  ***Használatba adó***  képviseletében | | **Balatonberény Község Önkormányzata, mint *Használatba vevő***  képviseletében |